کوئٹہ : وزیراعلیٰ بلوچستان میر عبدالقدوس بزنجو ہندوستانی ائیر فورس ءِ پاکستانی شاہین تا کنڈآن تروک سرپرائز نا چار سال پورو مننگ آ مچ آ قوم ءِ مبارکبادی تسنے‘ تینا کلہو اٹ وزیراعلیٰ پارے کہ 27 فروری 2019 نادے پاکستانی فضائیہ نا سرسہبی نا ہمو دے ئس کہ ہراتم ننا شاہینک دشمن تے خلکر وتینا فضائی چاہنداری و سوگوی ءِ پک کریر۔ وزیراعلیٰ پارے کہ نن تینا بہادر آ فوج آگمر کینہ‘ ہرافک مدام ملک انا سیم تا رکھ ءِ کرینو و مچ آ قوم انا کاٹم ءِ گمر آن بڑزا کرینو۔ وزیراعلیٰ پارے کہ بلوچستان نا الس مدام بھارتی جارحیت نا برخلاف تینا فوج تون سلوک ءِ۔
(آن لائن)
